# Általános információk:

**Tanterv:** Építőművész alapszak (BA)

**Tantárgy neve: Diplomatervezés Szakdolgozat**

**Tantárgy kódja:** PMTTENB242D

**Szemeszter:** 6

**Kreditek száma:** 10

**A heti órák elosztása:** 0/0/6

**Értékelés:** félévközi jegy (f)

**Előfeltételek:** EPM310MNMU Komplex tervezés 1.

EPM012MNMU Alkalmazott tervezés 1.

EPM013MNMU Alkalmazott tervezés 2.

Tantárgy felelős: Dr. Rétfalvi Donát, egyetemi docens

Iroda: 7624 Magyarország, Pécs, Boszorkány u. 2. B-327

E-mail: retfalvi@mik.pte.hu

Munkahelyi telefon: +36 72 503650/23840

Oktatók: Dr. Rétfalvi Donát, egyetemi docens

Iroda: 7624 Magyarország, Pécs, Boszorkány u. 2. B-327

E-mail: retfalvi@mik.pte.hu

Munkahelyi telefon: +36 72 503650/23840

Dr. Veres Gábor, egyetemi docens

Iroda: 7624 Magyarország, Pécs, Boszorkány u. 2. B-327

E-mail: veres.gabor@mik.pte.hu

munkahelyi telefon: +36 72 503650/23646

## Tárgyleírás

A tantárgy a PTE építőművész alap képzésén résztvevő hallgatók számára biztosítja tanulmányaik zárását, a megszerzett kompetenciák összegzését. A tárgy keretében a hallgató elkészíti diplomatervét, mellyel igazolja, hogy képes önállóan érdemben alkalmazni az elsajátított ismereteket, kreatív tervezői készségekkel és feladatmegoldó képességekkel rendelkezik, képes szakmai kérdések megválaszolásához megfelelő utak, módszerek megválasztására és helyes következtetések levonására. A jól működő, magas építészeti és műszaki minőségű kortárs épületet tervezése alapvetés.

## Oktatás célja

A diplomamunka keretében a hallgató aktuális témafelvetésekre, nem-konvencionális építészeti helyzetekre, társadalmi problémákra ad akkurátus válaszokat az urbanisztikai kérdésektől a szerkezeti megoldásokig, különös tekintettel az innováció, fenntarthatóság, gazdaságosság, szolidaritás, ökologikus gondolkozás területén..

## Tantárgy tartalma

A tantárgy keretében készülő diplomamunka témája évről évre regionális kérdéseket, probléma felvetéseket feszeget és old meg, reflektálva a régió településeinek lehetséges jövőképeire. A kidolgozásra kerülő terv mind műszaki, mind művészeti és építőművészeti eszközökkel keres lehetséges válaszokat az aktuális témafelvetésre.

A részletes tantárgyi program, a részletes követelményrendszer valamint a tantárgyhoz kapcsolódó információk a Neptun Meet Street felületére kerülnek feltöltésre.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

A tantárgy félévközi jeggyel zárul. A félév zárása a 15. héten történik. A gyakorlati foglalkozásokon való igazolt jelenlét a tematikában rögzített aktuális munkarész bemutatásával történik! A gyakorlatvezetők jelenléti ívet/ konzultációs lapot vezetnek**, megjelent,** valamint **nem jelent meg/ nem készült** bejegyzéssel. A félév során a hallgató munkájáról két alkalommal ad számot vizuális és verbális prezentáció, vita keretében a tantárgyat oktatók és/vagy meghívott oktatók szakmai zsűrije előtt.

Az értékelés GO-NO GO rendszerben zajlik *(jól megfelelt és elfogadásra került, megfelelt és elfogadásra került,* *nem felelt meg és elutasításra került).* Az aláírás megszerzésének a feltétele, hogy mind a két prezentáció elfogadásra kerüljön. Az 1. Prezentáción valamilyen okból be nem mutatott munka a hiányzás igazolása mellett az 1. Prezentációt követő első órarendi alkalommal pótlandó! A nem elfogadott prezentáció(k) a vizsgaidőszak első két hetében egy alkalommal a tantárgyfelelős által kihirdetett helyen és időpontban javíthatók a TVSZ szerint.

15. hét – aláírás megszerzése (I/N): -akinek hiányzása eléri a 30 %-ot (bármely okból, igazoltan vagy a

nélkül), nem teljesítette a félévet, pótlásra javításra nem jogosult

-ha 2 db GO, akkor I, tehát aláírás, majd osztályzás (1,2,3,4,5)

-ha van NO-GO, akkor N, tehát aláírás megtagadva

és javítás, pótlás a vizsgaidőszak első két hetében

V2 (17.hét) - aláírás megszerzése (I/N): -ha GO, akkor I, tehát aláírás, majd osztályzás.

-ha NO-GO, akkor N, tehát nem teljesítette a tantárgyat,

a tantárgyat egy következő szemeszterben újra fel kell venni.

félévközi jegy (1,2,3,4,5) -ha a jegy 1, a tantárgy nem teljesült, a tantárgyat egy

következő szemeszterben újra fel kell venni.

-ha a jegy 2-5, a diplomamunka beadható!

## Kötelező irodalom

E. Neufert: Építés és tervezéstan, Bp.-Pécs 1999 Dialóg Campus Kiadó

Cságoly Ferenc: Középületek, 2004. TERC Bp.

Frampton, Kenneth: Modern építészet kritikai története,TERC Bp.

## Oktatási módszer

A tantárgy folyamatos kommunikáción alapszik az oktatók és a hallgatók között.

Módszer:

1. folyamatos konzultáció órarendi időben a részletes tantárgyi programban meghirdetett tanmenet szerint

2. önálló munka órarendi időben a részletes tantárgyi programban meghirdetett féléves tanmenet szerint

3. önálló otthoni munka

4. önálló kutatás, adatgyűjtés, elemzés

5. önálló konzultáció a tárgy oktatóitól független szakemberek bevonásával

# Részletes tantárgyi program és követelmények

## Metodika és szempontrendszer:

A hallgatók probléma feldolgozási módszere a valóságos tervezési folyamatot modellezi (komplex probléma szemlélet = funkció-szerkezet-forma párhuzamos vizsgálata), ugyanakkor leképezi az egyetemi szintű oktatás akadémiai jellegét is (kutató-elemző munka).

Cél a csapatmunka erősítése, az ebben rejlő előnyök (több szem többet lát) kiaknázása, különös tekintettel arra, hogy az egyén felelőssége (saját terv kell hogy készüljön) ne változzon csapat-felelősségé. A csapatmunka tehát az *„A”* -*„B”* -*„C”* fázisok esetében az önálló munka közös megvitatását jelenti.

A diplomatervezési feladat feldolgozása során a következő három fázison kell végig menniük a hallgatóknak a konzulensekkel együtt:

*fázis „A”* – kutatási fázis

(hasonló klímán, hasonló funkciójú és nagyságú épületek és tág valamint közvetlen környezetük (legalább 3 db) elemzése – funkció működése – a szükséges terek mérete – ezzel összefüggésben a szerkezeti megoldások értelmezése – az anyaghasználat vizsgálata. Követelmények és hatások összegyűjtése. Eredmény a tervezési program lesz.)

*fázis „B”* – koncepcionálási fázis

(a saját feladatra/épületre vonatkozó változatok kidolgozása, elemzése, összehasonlítása. Eredmény a vázlatterv vagy koncepcióterv, amelyben meghatározásra kerültek a funkció kapcsolatok, a főbb méretek, a szerkezeti rendszerek, az építőanyagok, az alapvető kiszolgáló rendszerek működési elve-helyigénye)

*fázis „C”* – tervezési fázis

(a vázlatterv/koncepcióterv továbbfejlesztése a félév elején meghatározott mélységig

– 1:100-as kidolgozottsági szint, bizonyos szerkezeti elemek kiviteli, részlettervi szintre emelésével 1:50, 1:25, 1:20, 1:10, 1:5)

Minden fázist csapatszinten (hallgatók+a konzulensek) meg kell vitatni az óra keretében:

* közös megbeszélés – az otthon végzett munka bemutatása, megbeszélése, a feltáratlan problémák felvetése, a feltárt problémákra adható válaszok elemzése
* önálló továbbgondolása a feladatnak
* közös megbeszélés – az órán végzett munka bemutatása, megbeszélése, a feltáratlan problémák felvetése, a feltárt problémákra adható válaszok elemzése

## Feladatok és követelményrendszerük

**Téma és helyszínválasztás**

A félévben a diplomatéma fókusza:

***Egészség – gyógyászat – szociális ellátás - Baranya***

A hallgatóknak a félév elején a fókusztémában kell kutatásokat végezniük, feltárni a témában a regionális adottságokat, hiányokat, problémákat. A témához kapcsolódóan települést/település részt választanak, majd erre vetítve folytatják a témakutatást, településszerkezeti, várostömb szintű elemzésekkel alátámasztva.

Példák a kutatásból eredeztethető funkcionális feladatválasztásokra:

* szakrendelő, szakrendelők csoportja
* egészségház, egészségügyi központ
* szociális ellátó, szeniorok háza
* rehabilitáció, rekreáció

A feladat részét képzi a releváns helyszín kiválasztása, mely lehet területfejlesztés vagy meglévő épület újrahasznosítása.

A hallgatók a kezdeti kutatás eredményével alátámasztva alkotnak tervezési és funkcionális programot a harmadik hétre, mely alapján elkezdik a koncepció alkotás folyamatát, majd kidolgozását. A félév végére a 15. heti prezentációra elkészül a végleges diplomaterv alapjául szolgáló dokumentáció.

**Prezentáció 1.**

Beépítési terv tablói és makett

A bizottság külön értékeli a beadott munkánál:

1. A beépítési terv építészeti minőségét és helyességét.
2. A prezentáció feldolgozottságát, külalakját, és grafikai minőségét.

Az értékelés „GO” - „NO GO” rendszerben zajlik (*(jól megfelelt és elfogadásra került, megfelelt és elfogadásra került,* *nem felelt meg és elutasításra került*). A félév teljesítéshez a munkáknak mindkét értékelési szempontból „GO” kategóriába kell esnie. Az 1. Prezentáción valamilyen okból be nem mutatott munka a hiányzás igazolása mellett az 1. Prezentációt követő első órarendi alkalommal pótlandó! A „NO-GO” munkák a félévben egyszer javíthatók, pótolhatóak: a 15. heti 2. Prezentáción a Koncepciótervvel együtt újra bemutatandók.

**A Prezentáció 1. formai és alaki minimum követelményei:**

A beépítési tervet és munkarészeit digitális formában kell bemutatni vetítés formájában. Ezzel párhuzamosan tablók készítendők, melyek digitális formában ugyancsak beadásra kerül. (a digitális tartalmakat, fájlokat optimalizálni kell. webre optimalizálva max. 10 MB/tabló ) / egyéb eszköz hiányában <https://www.pdf2go.com/> vagy <https://smallpdf.com/> oldalon /

A beépítési terv tablóinak tartalmaznia kell: (grafikus, áttekinthető formában)

* A téma aktualitásának, időszerűségének, társadalmi környezetének bemutatása. A felvetésben rejlő leehetőségek bemutatása.
* A választott funkció működésének, hely és funkció szükségleteinek, típusainak, felszereltségének és speciális igényeinek ismertetése.
* Választott környezet bemutatása fényképekkel és skiccekkel a terület történetének, hagyományainak feltárása.
* A helyszín analízisének elkészítése és bemutatása sémaábrákkal, folyamatábrákkal elemző térképekkel, problématérképekkel. (meglévő szituáció erélyeinek, problémáinak feltárása, természeti, épített környezet értékfelmérése, megközelítés, feltárulás kilátás, terület morfológiájának, növényzetének elemzése, stb..)
* Építészeti koncepció leírása. A felvetett problémákra adott építészeti válaszok.
* Építész tervlapok tablókon feldolgozva:
* Koncepció, analízis, sémaábrák
* Helyszín bemutatása
* Térképek, schwartz planok, városrészi helyszínrajzok
* Beépítési terv (helyszínrajz) M=1:500-1:250
* Vezér szinti alaprajz M=1:500-1:250
* A tartószerkezeti rendszer/séma koncepcionális bemutatása
* Terepmetszetek, tömegmetszetek M=1:500-1:250
* Tömegvázlatok, látványtervek (beépítési léptékben)
* Beépítési makett M=1:500 (M1:1000, 2000, 4000….)

**Prezentáció 2.**

koncepció terv - tablók és makett. A bizottság külön értékeli a beadott munkánál:

1. A koncepció terv építészeti minőségét és helyességét.
2. A prezentáció feldolgozottságát, külalakját, és grafikai minőségét.

Az értékelés „GO” - „NO GO” rendszerben zajlik *(jól megfelelt és elfogadásra került, megfelelt és elfogadásra került,* *nem felelt meg és elutasításra került).* A félév teljesítéshez a munkáknak mindkét értékelési szempontból „GO” kategóriába kell esnie. A 2. Prezentáción valamilyen okból be nem mutatott munka a hiányzás igazolása mellett, valamint a „NO-GO” munkák a vizsgaidőszakban egyszer javíthatók, pótolhatóak: a 17. héten egy javító Prezentáción.

**A Prezentációs 2. formai és alaki minimum követelményei:**

A koncepció tervet tabló formában kell elkészíteni és a 2. prezentáción bemutatni. (pl.:4db tabló, két habkarton két-két oldalára felkasírozva) A tablókat gondosan kell elkészíteni, esztétikusnak és építészetileg kiforrottnak kell lenniük.

A koncepcióterv tablóinak tartalmaznia kell:

* Építészeti koncepció leírása infógrafikával illusztrálva.
* Építész tervlapok tablókon feldolgozva:
* Koncepció tabló (sémaábrákkal, folyamatábrákkal…)
* Helyszínrajz M=1:500-4000 (Város, városrészi, akció területi léptékben.)
* alaprajzok M=1:100,
* jellemző metszetek M=1:100,
* jellemző homlokzat M=1:100,
* a tartószerkezeti rendszer/séma és az épületgépészeti/ energetikai rendszerek koncepcionális bemutatása
* épületszerkezeti megoldások koncepcionális bemutatása, (jellemző rétegrendek, síkkoordinációk), anyagválasztás indoklása, (mert szerintem ezek az 1:100 léptékben még elnagyolhatók)
* tömegvázlatok, látványtervek (épület léptékben)
* makett M=1:200 léptékben az épület és közvetlen környezte feldolgozásával. A makett esztétikus legyen, és a léptékének megfelelő ábrázolással készüljön.
* javított beépítési makett M=1:500 (M1:1000, 2000, 4000….)

A hallgatók a két Prezentáción (és a javításain) a kihirdetett szempontrendszer teljesítésével és az órák látogatásával szerzi meg a jogot az aláírásra, a tartalmi szakmai bírálatra, valamint eredményes érdemjegy esetén, hogy diplomamunkáját benyújthassa az Intézetnek. A kritériumok meglétét a mellékelt gyűjtőlapokon regisztráljuk. Az a hallgató, melynek a kritériumok közül bármelyik is hiányzik a javítási lehetőségek után is, annak féléve nem teljesítettnek minősül, a tárgy aláírása megtagadásra kerül, a tárgyat egy későbbi szemeszterben újra fel kell vennie. A diplomamunkák beadásakor (Szakdolgozat / diplomamunka beadásának Kari szinten meghatározott végső határideje) az Intézet Diploma Bizottsága megvizsgálja a diplomamunkáknál az alaki, formai és minőségi követelményeinek meglétét (lásd lent). Az alaki és a formai és minőségi követelmények vizsgálatakor a bizottság három határozatot hozhat:

1. A diplomamunka jól megfelelt és azt elfogadja. A félévközi jegy megállapításra kerül (4,5). A készítője a tervét a diplomavédésen megvédheti.
2. A diplomamunka megfelelt és azt elfogadja. A félévközi jegy megállapításra kerül (2,3). A készítője a tervét a diplomavédésen megvédheti.
3. A diplomamunkát nem fogadja el. Erre a döntésre akkor kerül sor, ha az alaki, forma, és minőségi követelmények megvizsgálásakor a bizottság súlyos hiányosságokat talál, már nem javítható, és a munka ebben a formájában nem felel meg a felállított követelmény rendszernek.

A félévközi jegy megállapításra kerül (1), a hallgatónak a tárgyat egy későbbi szemeszterben újra fel kell vennie.

**Végső diplomaterv**

A végleges, beadásra szánt diplomaterv formai és alaki követelményei:

A diplomatervet az elfogadott féléves terv alapján kell továbbtervezni és feldolgozni tabló formában. A tablókat gondosan kell elkészíteni, esztétikusnak és építészetileg kiforrottnak kell lenniük. A tablók formátuma tetszőleges, kemény, min 3mm-es kartonra felfújva.

**A diplomaterv formai és alaki minimum követelményei:**

* koncepció tabló M=1:4000,1: 2000, 1:1000 (Min 1 tabló)
* beépítési terv (helyszínrajz) M=1:500, (Min 1 tabló)
* összes alaprajz M=1:100 (Alaprajzonként 1 tabló)
* összes jellemző metszet M=1:100 (rajzolva, nem 3d-ből leválasztva)
* összes homlokzat M=1:100 (rajzolva, nem 3d-ből leválasztva)
* főfalmetszetek, (M=1:25,1:20) (Min 1 tabló)
* tömegvázlatok, látványtervek (Beépítési és épület léptékben)
* szöveges rész (lásd szakdolgozat tantárgy)
* épület makett M=1:200 (Esetenként más, gyakorlatvezetővel egyeztetve, magas minőségben!)
* beépítési makett M=1:500 (Esetenként más, gyakorlatvezetővel egyeztetve, magas minőségben!)

## Szakdolgozat/portfolió

A szakdolgozat két részből áll. Az első része a diplomamunkához kapcsolódó írásos értekezés illusztrációkkal, tervrészletekkel, a második része portfolió jellegű, tartalmazza a hallgató curriculum vitae-ját, valamint eddigi munkásságát.

Csak az önálló munka eredményeként létrejövő, eredeti, a szakdolgozatírás alapvető formai, tartalmi és etikai előírásainak, kritériumainak megfelelő, előzőleg még nem publikált dolgozat fogadható el szakdolgozatként, tehát a legfontosabb kitétel a munka eredetisége és önállósága. Nem megengedett, sőt, súlyosan szankcionált bármely korábban készült szakdolgozat, diplomamunka átvétele, másolása, tiltott és etikátlan a tudományosság írott és íratlan szabályait megsértő, adatolatlan, hivatkozás nélküli átvételeket tartalmazó „szakdolgozat” beadása! Mindez a szakdolgozat elutasítását és a záróvizsgára bocsátás megtagadását vonja maga után!

A szakdolgozat készítőjének tisztában kell lennie azzal, hogy tanulmányainak zárása előtt egy komoly munkát, figyelmet, koncentrációt és türelmet igénylő munkával kell megbirkóznia: egy jó szakdolgozat csak fáradságos és kitartó munkálkodás eredményeként jöhet létre. Ez a szerteágazó munka elsősorban a pontos téma-meghatározást, a szakirodalom összegyűjtését, szelektálását, a szükséges kutatások elvégzését, az összegyűjtött anyagok rendszerezését, elemzését, vizsgálatát, valamint a megszerzett ismeretek megfogalmazását, formába öntését is magában foglalja.

**A szakdolgozat készítésének munkafázisai**

A szakdolgozat elkészítésével kapcsolatos munka alapvetően a következő nagyobb fázisra tagolható:

1. A választott témakör körülhatárolása, általános tájékozódás

2. A kutatási cél meghatározása, a témavázlat és kutatási terv elkészítése

3. Szakirodalmi anyagok gyűjtése, feltárása

4. A rendelkezésre álló anyagok rendszerezése, feldolgozása

5. A szakdolgozatírás során alkalmazható főbb kutatási és elemzési módszerek

6. A dolgozat elkészítése

7. A formai megoldások véglegesítése, a dolgozat nyomtatása, köttetése, leadása

## A dolgozat formai követelményei:

A szakdolgozat formába öntésénél, külső megjelenítésénél figyelembe kell venni a dolgozattal szemben támasztott formai követelményeket.

A szakdolgozat formai követelményei

A dolgozatot számítógépes programmal, 1 nyomtatott és egy elektronikus változatban kell elkészíteni.

A borítólapok kivitele és felirata:

 Külső borítólap:

* sötét színű, keménykötésű
* Mérete: fekvő A/3
* Felirat (nyomott betűkkel):
* SZAKDOLGOZAT
* A szerző neve
* A készítés éve
* Intézmény neve: PTE MIK
* Képzés megnevezése: ÉPÍTŐMŰVÉSZ BA

 Belső címlap feliratai:

* Az oktatási intézmény megnevezése (felül)
* Székhely és szak (felül)
* A dolgozat címe (középen)
* A szerző neve
* (lent) A témavezető(k), konzulens(ek) neve titulusa
* A benyújtás helye (PÉCS)
* A benyújtás éve (alatta)

**A szakdolgozat terjedelme**

A szakdolgozat teljes terjedelmére előírt követelmény képzési formánként változhat! Az alapképzés esetében a dolgozat terjedelmének alsó határa kb minimum 60.000 karakter, maximum 80.000. karakter. Az írott szövegben a szükséges ábrák, rajzok és táblázatok elhelyezhetőek.

## Diplomamunka

Diplomamunka a **tantárgy** keretében a hallgató által készített **diplomaterv**, valamint a diplomatervhez kapcsolódó írásos értekezés, **szakdolgozat** **összessége**, mellyel a hallgató igazolja, hogy képes önállóan érdemben alkalmazni az elsajátított ismereteket, kreatív tervezői készségekkel és feladatmegoldó képességekkel rendelkezik, képes szakmai kérdések megválaszolásához megfelelő utak, módszerek megválasztására és helyes következtetések levonására.

Amennyiben a hallgató végbizonyítványt (abszolutóriumot) szerzett, és a Kar által a tanév időbeosztásában megjelölt határidőig írásban a tanulmányi osztálynál, vagy a TR-en keresztül Záróvizsgára jelentkezett, Diplomamunkáját (diplomaterv és szakdolgozat) beadhatja az Intézet által megjelölt helyen és időintervallumban. Amennyiben beadta, köteles digitálisan feltölteni a <http://szakdolg.mik.pte.hu/> oldalon legkésőbb a védést megelőző napig.

(Teljes dokumentáció: tablók és a szakdolgozat PDF formátumban webre optimalizálva max. 10 MB/tabló / egyéb eszköz hiányában <https://www.pdf2go.com/> vagy <https://smallpdf.com/> oldalon / 1 fájllá tömörítve (zip,rar).

## Diplomamunka beadása 2019. június 14.

## Diplomamunka védés

A diplomamunkát a jelölt diplomavédésen mutatja be a Záróvizsga Bizottságnak. A diplomavédéseket a diplomáztató Intézet szervezi, bonyolítja le. A záróvizsga nyilvános. A diplomabizottságok külsős tagjait az Intézet kéri fel. A Diplomavédés helye és ideje legkésőbb a védés időpontja előtt egy hónappal kihirdetésre kerül.

A vizsga menetét a védést bonyolító Intézet által kijelölt jegyzőkönyvvezető írásban rögzíti. A jelölt a vizsgateremben kifüggeszti, majd azt röviden ismerteti, kiemelve a tervlapokról le nem olvasható körülményeket és megoldásokat. A vizsgabizottság tagjai kérdéseket tesznek fel a jelöltnek. A kérdések lehetnek magával a tervvel kapcsolatosak, de a vizsgabizottság tagjai korlátlanul feltehetnek bármely kérdést, amelyek megválaszolását szükségesnek látják a jelölt alkalmasságának megítéléséhez.

A vizsgabizottság a jelöltek tervét és a vizsgán tanúsított felkészültségét a védések lezajlása után zárt ülésen értékeli és megállapítja a diplomaterv osztályzatát, illetve az oklevél minősítését. A diplomavédés eredménye a diplomaosztályzat. Ez a diplomabizottság tagjainak szavazata alapján áll össze. Kérdéses, vitás esetekben (2.5, 3.5 vagy 4.5 pontátlag) a bizottsági elnök dönt. Elégtelen osztályzat a bizottság tagjainak 50% +1 szavazata mellett adható. A záróvizsga befejezésekor a bizottság elnöke röviden összefoglalja és kihirdeti az eredményeket.

Sikertelen a diplomaterv megvédése, ha a jelölt a Záróvizsga Bizottságtól diplomatervére elégtelen osztályzatot kapott. Ilyen döntést kizárólag szavazattöbbséggel hozhat a Bizottság. Az ismételt záróvizsga letétele, a diplomaterv ismételt megvédése ugyanazon záróvizsga időszakban nem engedélyezhető. A jelölt a javítást vagy az eredeti terve módosításával, kiegészítésével, vagy új tervfeladat elkészítésével teheti meg, a Záróvizsga Bizottság döntésének megfelelően. A javítás módját a Záróvizsga Bizottság a sikertelen védés alkalmával közli a jelölttel, s ezt a jegyzőkönyvben rögzítik. Amennyiben a jelölt csak egy (esetleg két) részfeladatát köteles (újra) elkészíteni, az ismételt védés az előző alkalommal készült jegyzőkönyv felolvasásával kezdődik, és a korábbi folytatásaként bonyolítandó, de ismételten be kell mutatni, és meg kell védeni a teljes diplomatervet.

Elégtelen diplomamunkát csak egy alkalommal lehet pótolni.

## Az oklevél kiadásának feltétele

- sikeres záróvizsga

- képesítési követelmény szerinti nyelvvizsga (részletes információ a TO-n)

## Program heti bontásban

|  |  |
| --- | --- |
| **1.Hét** | Kedd  11.15-14.45 |
| **N** | Témaindítás, féléves tematika ismertetése, kötetlen beszélgetés |
| Metodika | fórum |
| **Február 5.** | *fázis „A”* |

|  |  |
| --- | --- |
| **2.Hét** | Kedd  11.15-14.45 |
| **N** | 10 perc/hallgató kutatás prezentáció – téma és helyszínválasztás |
| Metodika | digitális prezentáció, konzultáció |
| **Február 12.** | *fázis „A”* |

|  |  |
| --- | --- |
| **3.Hét** | Kedd  11.15-14.45 |
| **N** | 10 perc/hallgató kutatás prezentáció – téma és helyszínválasztás véglegesítése |
| Metodika | digitális prezentáció, konzultáció |
| **Február 18.** | *fázis „A”* |

|  |  |
| --- | --- |
| **4.Hét** | Kedd  11.15-14.45 |
| **N** | koncepció alkotás |
| Metodika | konzultáció és önálló munka |
| **Február 26.** | *fázis „B”* |

|  |  |
| --- | --- |
| **5.Hét** | Kedd  11.15-14.45 |
| **N** | koncepció alkotás |
| Metodika | konzultáció és önálló munka |
| **Március 5.** | *fázis „B”* |

|  |  |
| --- | --- |
| **6.Hét** | Kedd  11.15-14.45 |
| **N** | koncepció alkotás, portfolió, szakdolgozat |
| Metodika | konzultáció és önálló munka |
| **Március 12..** | *fázis „B”* |

|  |  |
| --- | --- |
| **7.Hét** | Kedd  11.15-14.45 |
| **N** | **PREZENTÁCIÓ 1.** |
| Metodika |
| **Március 19.** |

|  |  |
| --- | --- |
| **8.Hét** | Kedd  11.15-14.45 |
| **N** | koncepció alkotás |
| Metodika | konzultáció és önálló munka |
| **Március 26.** | *fázis „B”* |

|  |  |
| --- | --- |
| **9.Hét** | Kedd  11.15-14.45 |
| **N** | terv kidolgozás |
| Metodika | konzultáció és önálló munka |
| **Április 5.** | *fázis „C”* |

|  |  |
| --- | --- |
| **10.Hét** | **TAVASZI SZÜNET** |
| **N** | önálló munka |
| Metodika |
| **Április 9.** |

|  |  |
| --- | --- |
| **11.Hét** | Kedd  11.15-14.45 |
| **N** | terv kidolgozás |
| Metodika | konzultáció és önálló munka |
| **Április16.** | *fázis „C”* |

|  |  |
| --- | --- |
| **12.Hét** | Kedd  11.15-14.45 |
| **N** | terv kidolgozás portfolió, szakdolgozat |
| Metodika | konzultáció és önálló munka |
| **Április 23.** | *fázis „C”* |

|  |  |
| --- | --- |
| **13.Hét** | Kedd  11.15-14.45 |
| **N** | terv kidolgozás |
| Metodika | konzultáció és önálló munka |
| **Április 30..** | *fázis „C”* |

|  |  |
| --- | --- |
| **14.Hét** | Kedd  11.15-14.45 |
| **N** | terv kidolgozás, portfolió, szakdolgozat |
| Metodika | konzultáció és önálló munka |
| **Május 7.** | *fázis „C”* |

|  |  |
| --- | --- |
| **15.Hét** | Kedd  12.00-14.45 |
| **N** | **Félévzárás PREZENTÁCIÓ 2.** |
| Metodika |
| **Május 14.** |

|  |  |
| --- | --- |
| **17.Hét** | Kedd  12.00-14.45 |
| **V2** | Pótlás, javítás  prezentáció  (Prezentáció 1. és/vagy Prezentáció 2. pótlás, javítása) |
| Metodika |
| **Május 28..** |

|  |  |
| --- | --- |
| **19.Hét** | **Szakdolgozat / diplomamunka tantárgy aláírásának megadása, vizsgalap kiállítása,**  **Szakdolgozat / diplomamunka beadása 2019. június 14.** |
|  | Péntek  7.45-11.00 |
| **Június 14.** | **BEADÁS** |
|

|  |  |  |
| --- | --- | --- |
| 21.Hét | Hétfő | Kedd |
| ZV2 |  |  |
| Június 24-25. | **DIPLOMAVÉDÉS** | **DIPLOMAVÉDÉS** |

|  |  |
| --- | --- |
| 22.Hét | Szombat |
|  |  |
| Július 6. | **DIPLOMAOSZTÓ** |

Ezen tantárgyi program részleteiben (dátum/helyszín/pontosítások) történő változtatás jogát fenntartjuk, melyről a hallgatókat minden esetben tájékoztatjuk. A félév folyamán felmerülő kérdésekkel, problémákkal a tantárgyfelelőst, valamint az intézeti koordinátort lehet keresni a szorgalmi időszakban.

dr. Rétfalvi Donát

tantárgyfelelős

Pécs, 2019.02.04.